Strækningen mellem Aarhus H og Universitetshospitalet, hvor stationen ligger, åbnede den 21. december 2017. Mens letbanen blev bygget havde den arbejdsnavnet Rytterstenen Station, mens naboen Universitetsparken Station til gengæld hed Universitetet Station. Rytterstenen er et mindesmærke for Rytterfægtningen ved Aarhus, der fandt sted i området 31. maj 1849 som et led i Treårskrigen.